Artikel 29 - DIE KENMERKE VAN DIE WARE EN DIE VALSE KERK | Vrye Gereformeerde Kerke in Suid-Afrika
Home › Grondslag › Nederlandse Geloofsbelydenis Artikel 29 - DIE KENMERKE VAN DIE WARE EN DIE VALSE KERK Drukker-vriendelike weergaweOns glo dat ons sorgvuldig en met groot oplettendheid uit die Woord van God behoort te onderskei watter kerk die ware kerk is, aangesien al die sektes wat daar vandag in die wêreld is, hulle en onregte die naam kerk toe-eien. Ons praat hier nie van die huigelaars wat in die kerk met die goeies vermeng is en tog nie aan die kerk behoort nie alhoewel hulle uiterlik daarin is; maar ons sê dat 'n mens die liggaam en die gemeenskap van die ware kerk moet onderskei van al die sektes wat beweer dat hulle die kerk is. Die kenmerke waaraan ons die ware kerk kan uitken, is die volgende: Wanneer die kerk die evangelie suiwer preek, die sakramente suiwer bedien soos Christus dit ingestel het en die kerklike tug gebruik om die sondes te straf - kortom, wanneer almal hulle ooreenkomstig die suiwere Woord van God gedra, alles wat daarmee in stryd is, verwerp en Jesus Christus as die enigste Hoof erken. Hieraan kan ons met sekerheid die ware kerk uitken en niemand het die reg om hom daarvan af te skei nie.
Matt. 13; 2 Tim. 2:18-20; Rom. 9:6; Ef. 2:20; Joh. 10:4,14; Matt. 28:20; Gal. 1:8; 1 Kor. 11:20; Kol. 1:23; Hand. 17:11; Joh. 18:37; Ef. 1; Joh. 8:47; 17:20; 1 Joh. 4:2 (en 3:9); Rom. 6:2; Gal. 5:17,24; Rom. 7:5; Kol. 1:12; 2:18,19; Ps.2:3; Op. 2:9; 17:3; Joh. 16:2.‹ Artikel 28 - ELKEEN IS VERPLIG OM BY DIE WARE KERK AAN TE SLUITupArtikel 30 - DIE REGERING VAN DIE KERK › Enige navrae of kommentaar, kontak die Web Administrator